CELEX: 52013PC0736
Language: fi
Date: 2013-10-28
Title: Ehdotus NEUVOSTON PÄÄTÖS Euroopan kehitysrahaston rahoittamiseksi suoritettavista jäsenvaltioiden rahoitusosuuksista sekä rahoitusosuuden enimmäismäärästä vuonna 2015, määrästä vuonna 2014 ja ensimmäisestä maksuerästä vuonna 2014

|
			
		
		
		52013PC0736
		
			Ehdotus NEUVOSTON PÄÄTÖS Euroopan kehitysrahaston rahoittamiseksi suoritettavista jäsenvaltioiden rahoitusosuuksista sekä rahoitusosuuden enimmäismäärästä vuonna 2015, määrästä vuonna 2014 ja ensimmäisestä maksuerästä vuonna 2014 /* COM/2013/0736 final - 2013/0352 (NLE) */
			
				
		
		
			
			   	PERUSTELUT
1.           EHDOTUKSEN TAUSTA
Kymmenettä Euroopan kehitysrahastoa (EKR)
koskevassa sisäisessä sopimuksessa ja varainhoitoasetuksessa vahvistetaan
menettely jäsenvaltioiden EKR:n rahoittamiseksi suorittamien rahoitusosuuksien
maksupyynnöille. Kymmenettä EKR:ää koskevan varainhoitoasetuksen 57 artiklan 2
kohdan mukaisesti tähän ehdotukseen sisältyy
–              
rahoitusosuuden vuotuinen enimmäismäärä
varainhoitovuonna 2015,
–              
rahoitusosuuden vuotuinen määrä varainhoitovuonna
2014;
–              
varainhoitovuoden 2014 rahoitusosuuden ensimmäisen
erän määrä.
2.           EHDOTUKSEN OIKEUDELLINEN
SISÄLTÖ                   
Neuvoston on kymmenettä EKR:ää koskevan
varainhoitoasetuksen 57 artiklan 2 kohdan mukaan päätettävä ehdotuksesta 15.
marraskuuta 2013 mennessä, ja jäsenvaltioiden on maksettava rahoitusosuuden ensimmäinen
erä 21. tammikuuta 2014 mennessä.
Kymmenettä EKR:ää koskevan varainhoitoasetuksen 57
artiklan 7 kohdan mukaisesti ehdotuksessa yksilöidään komission hallinnoima
määrä ja Euroopan investointipankin (EIP) hallinnoima määrä.
Kymmenettä EKR:ää koskevan varainhoitoasetuksen 58
artiklan 2 kohdan mukaan rahoitusosuuksien maksupyynnöissä olisi käytettävä
ensin aiemmista EKR:istä käytettävissä olevat määrät aikajärjestyksessä. Koska
EIP ei esitä rahoitusosuuksien 1. erää koskevia maksupyyntöjä, tämä ehdotus
koskee vain komissiolle osoitettuja kymmenennen EKR:n mukaisia määriä.
EIP on kymmenennettä EKR:ää koskevan
varainhoitoasetuksen 145 artiklan mukaisesti toimittanut komissiolle
ajantasaistetut ennakkoarviot hallinnoimiaan välineitä koskevista maksusitoumuksista
ja maksuista.
Kymmenettä EKR:ää koskevan varainhoitoasetuksen 60
artiklassa säädetään, että jos jäsenvaltio ei suorita rahoitusosuutensa eriä
määräajassa, maksamattomalta määrältä peritään korko. Koronmaksua koskevista
yksityiskohdista säädetään samassa artiklassa.
2013/0352 (NLE)
Ehdotus
NEUVOSTON PÄÄTÖS
Euroopan kehitysrahaston rahoittamiseksi
suoritettavista jäsenvaltioiden rahoitusosuuksista sekä rahoitusosuuden
enimmäismäärästä vuonna 2015, määrästä vuonna 2014 ja ensimmäisestä maksuerästä
vuonna 2014
EUROOPAN UNIONIN NEUVOSTO, joka
ottaa huomioon Euroopan unionin toiminnasta
tehdyn sopimuksen,
ottaa huomioon neuvostossa kokoontuneiden
jäsenvaltioiden hallitusten edustajien sisäisen sopimuksen vuosia 2008–2013
koskevaan monivuotiseen rahoituskehykseen perustuvan yhteisön avun
rahoituksesta AKT–EY-kumppanuussopimuksen mukaisesti sekä rahoitustuen
myöntämisestä EY:n perustamissopimuksen neljännessä osassa tarkoitetuille
merentakaisille maille ja alueille ja erityisesti sen 7 artiklan,
ottaa huomioon kymmenenteen Euroopan
kehitysrahastoon sovellettavasta varainhoitoasetuksesta 18 päivänä helmikuuta
2008 annetun neuvoston asetuksen (EY) N:o 215/2008, jäljempänä ’kymmenettä
EKR:ää koskeva varainhoitoasetus’, ja erityisesti sen 57 artiklan 5 kohdan,
ottaa huomioon Euroopan komission ehdotuksen,
sekä katsoo seuraavaa:
(1)       Kymmenettä EKR:ää koskevan
varainhoitoasetuksen 57–61 artiklassa säädetyn menettelyn mukaisesti komission
olisi esitettävä 15 päivään lokakuuta 2013 mennessä ehdotus, johon sisältyy jäsenvaltioiden
Euroopan kehitysrahastoon (EKR) suorittamien rahoitusosuuksien vuotuinen
enimmäismäärä varainhoitovuoden 2015 osalta, rahoitusosuuden vuotuinen määrä
varainhoitovuoden 2014 osalta ja varainhoitovuoden 2014 rahoitusosuuden
ensimmäisen erän määrä.
(2)       Euroopan investointipankki
(EIP) on toimittanut komissiolle kymmenettä EKR:ää koskevan
varainhoitoasetuksen 145 artiklan ensimmäisen kohdan mukaisesti ajantasaistetut
ennakkoarviot hallinnoimiaan välineitä koskevista maksusitoumuksista ja
maksuista.
(3)       Kymmenettä EKR:ää koskevan
varainhoitoasetuksen 58 artiklan 2 kohdan mukaan rahoitusosuuksien
maksupyynnöissä olisi käytettävä ensin aiemmista EKR:istä käytettävissä olevat
määrät aikajärjestyksessä. Koska EIP ei esitä rahoitusosuuksien ensimmäistä erää
koskevia maksupyyntöjä, tämä ehdotus koskee vain komissiolle osoitettuja
kymmenennen EKR:n mukaisia määriä.
(4)       Neuvosto hyväksyi 19 päivänä
marraskuuta 2012 komission ehdotuksesta päätöksen, jossa vahvistetaan
jäsenvaltioiden vuonna 2014 suorittamien EKR:n rahoitusosuuksien
enimmäismäärästä komission osuudeksi 3 250 000 000 euroa ja
EIP:n osuudeksi 360 000 000 euroa.
ON HYVÄKSYNYT TÄMÄN PÄÄTÖKSEN: 
1 artikla
Jäsenvaltioiden EKR:ään suorittamien
rahoitusosuuksien vuotuinen enimmäismäärä on varainhoitovuonna 2015 komission
osalta 3 300 000 000 euroa ja Euroopan investointipankin
osalta 300 000 000 euroa.
2 artikla
Jäsenvaltioiden EKR:ään suorittamien
rahoitusosuuksien vuotuinen määrä on varainhoitovuonna 2014 komission osalta
3 100 000 000 euroa ja Euroopan investointipankin
osalta 150 000 000 euroa.
3 artikla
Varainhoitovuoden 2014 EKR-rahoitusosuuksien
ensimmäiset erät, jotka jäsenvaltioiden on suoritettava komissiolle ja Euroopan
investointipankille, esitetään liitteenä olevassa taulukossa.
4 artikla
Tämä päätös on osoitettu kaikille
jäsenvaltioille.
Tehty Brysselissä
                                                                       Neuvoston
puolesta
                                                                       Puheenjohtaja
LIITE
EKR-rahoitusosuuksien ensimmäinen
maksuerä varainhoitovuonna 2014 (tuhatta euroa)
   ||   || Osuus || Osuus || 1. erä 
   ||   || 9. || 10. || Maksun saaja || Maksun saaja 
   || JÄSENVALTIOT || EKR:stä || EKR:stä || EIP || Komissio 
   ||   || % || % || 9. EKR || 10. EKR 
   || BELGIA || 3,92 || 3,53 || 0 || 70 600 
   || TANSKA || 2,14 || 2,00 || 0 || 40 000 
   || SAKSA || 23,36 || 20,50 || 0 || 410 000 
   || KREIKKA || 1,25 || 1,47 || 0 || 29 400 
   || ESPANJA || 5,84 || 7,85 || 0 || 157 000 
   || RANSKA || 24,30 || 19,55 || 0 || 391 000 
   || IRLANTI || 0,62 || 0,91 || 0 || 18 200 
   || ITALIA || 12,54 || 12,86 || 0 || 257 200 
   || LUXEMBURG || 0,29 || 0,27 || 0 || 5 400 
   || ALANKOMAAT || 5,22 || 4,85 || 0 || 97 000 
   || ITÄVALTA || 2,65 || 2,41 || 0 || 48 200 
   || PORTUGALI || 0,97 || 1,15 || 0 || 23 000 
   || SUOMI || 1,48 || 1,47 || 0 || 29 400 
   || RUOTSI || 2,73 || 2,74 || 0 || 54 800 
   || YHDISTYNYT KUNINGASKUNTA || 12,69 || 14,82 || 0 || 296 400 
   || EU-15 yhteensä || 100 || 96,38 || 0 || 1 927 600 
   || BULGARIA ||   || 0,14 ||   || 2 800 
   || TŠEKKI ||   || 0,51 ||   || 10 200 
   || VIRO ||   || 0,05 ||   || 1 000 
   || KYPROS ||   || 0,09 ||   || 1 800 
   || LATVIA ||   || 0,07 ||   || 1 400 
   || LIETTUA ||   || 0,12 ||   || 2 400 
   || UNKARI ||   || 0,55 ||   || 11 000 
   || ΜΑLTA ||   || 0,03 ||   || 600 
   || PUOLA ||   || 1,30 ||   || 26 000 
   || TŠEKKI ||   || 0,37 ||   || 7 400 
   || SLOVENIA ||   || 0,18 ||   || 3 600 
   || SLOVAKIA ||   || 0,21 ||   || 4 200 
   || EU-12 yhteensä ||   || 3,62 ||   || 72 400 
   || EU-27 YHTEENSÄ || 100 || 100 ||   || 2 000 000